
4.1  α. Έγινε με έκθεση σχεδίων αναπαράστασης, προπλασμάτων, μακετών, φωτογραφιών και, γενικότερα, με τη χρησιμοποίηση εποπτικού υλικού.
β. Κρίθηκε αναγκαία η διατήρηση των επιθυμητών περιβαλλοντικών παραμέτρων, έγινε, δηλαδή, αυτό που καλείται «προληπτική συντήρηση» και συγκεκριμένα, στις προσόψεις των τάφων ΙΙ και ΙΙΙ τοποθετήθηκε κρυστάλλινο διάφραγμα, και έγινε εγκατάσταση κλιματιστικού συστήματος, το οποίο εξασφαλίζει υψηλό ποσοστό σχετικής υγρασίας για τη διατήρηση της ζωγραφικής του τοιχογραφιών. Στους εκθεσιακούς χώρους η σταθερότητα στους δείκτες της θερμοκρασίας και της σχετικής υγρασίας του περιβάλλοντος επιτεύχθηκε με τη μόνωση του κτιρίου και με την τοποθέτηση ενιαίου κλιματιστικού συστήματος στους χώρους.
  γ. Δόθηκε ιδιαίτερη σημασία στην αισθητή μείωση της ορατής ακτινοβολίας, καθώς και στην εξάλειψη της υπεριώδους και της υπέρυθρης ακτινοβολίας, ώστε να ελαχιστοποιηθούν οι πιθανότητες επιπλέον φθορών στα αντικείμενα του εκθεσιακού χώρου, αλλά και στις τοιχογραφίες των μνημείων. Για να επιτευχθούν αυτά, τοποθετήθηκε μεταλλική κατασκευή στους φεγγίτες των αιθουσών, με την οποία μειώθηκε ο φυσικός φωτισμός. Έτσι, οι εκθεσιακοί χώροι και τα μνημεία φωτίζονται από τεχνητό φωτισμό μέσω προβολέων με κατάλληλους λαμπτήρες.


